Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: a 14/1998. (XI. 27.) GM rendelethez
Paragraph Index: 59

b) A szelep kicsavarása után a porózus töltőanyag minőségének és épségének ellenőrzésére kerül sor, nem töredezik-e, vagy porlódik-e, továbbá, hogy a porózus töltőanyag a palack vállrészét kitölti-e. 2.2.5. Kompozit palackok időszakos biztonságtechnikai ellenőrzése kiterjed: — annak megállapítására, hogy a kérelmező a palackokat megfelelően előkészítette-e, — a palack azonosítására (a megjelölések és színjelzés ellenőrzésére), — a Felügyelet által kiadott gyártási típusengedélyben, illetőleg biztonságtechnikai behozatali engedélyben előírt vizsgálatok, elvégzésének ellenőrzésére. 2.2.5.1. A Felügyelet a megjelölések ellenőrzését a 2.2.3.1. pontban leírtak szerint végzi. 2.2.5.2. A szerkezeti vizsgálatot és a nyomáspróbát a Felügyelet a kiadott engedélyben előírtak szerint végzi. 2.2.6. Ha az időszakos biztonságtechnikai ellenőrzés eredménye megfelelő, akkor a következő megjelöléseket kell a palackokon maradandóan elhelyezni: — az időszakos biztonságtechnikai ellenőrzés dátumát (az év utolsó két számjegye/hó/nap), — az időszakos biztonságtechnikai ellenőrzést végző felügyelő bélyegzőjének lenyomatát, — a következő időszakos biztonságtechnikai ellenőrzés évének két utolsó számjegyét. 2.2.7. Az időszakos biztonságtechnikai ellenőrzés dokumentálása 2.2.7.1. Minden időszakos biztonságtechnikai ellenőrzésről e fejezet melléklete szerinti nyilvántartási lapot kell kiállítani két példányban, amelyet a töltő vagy karbantartó gazdálkodó szervezet képviselője aláírásával hitelesít. A nyilvántartási lapon rögzített vizsgálati eredményeket a Felügyelet képviselője is hitelesíti aláírásával, ami alapján használatba vehető a palack. 2.2.7.2. A nyilvántartási lap egy példányát a palack üzembentartójának kell megőrizni, a másik példányt a Felügyelet az irattárában őrzi meg. 1998/106. szám 2.3. Javítás utáni ellenőrzés A palackon végzett minden engedélyköteles javítás vagy átalakítás (lásd e fejezet 1.3. és 1.4. pontjait) után a Felügyelet biztonságtechnikai ellenőrzést végez. A javítás vagy átalakítás utáni ellenőrzést, a javítási, illetőleg átalakítási engedélyt kérelmező, és azt a tevékenységet végző, töltő vagy karbantartó gazdálkodó szervezetnek kell kérni a Felügyelettől. Az ellenőrzés során a Felügyelet megállapítja, hogy a palack megfelel-e a javítási vagy átalakítási engedélynek és a Szabályzat előírásainak. Megfelelőség esetén a palackra maradandóan el kell helyezni — az ellenőrzés dátumát (az év utolsó két számjegye/hó/nap), — az ellenőrzést végző felügyelő bélyegzőjének lenyomatát, — a következő (az innen számított periódusidő szerinti) időszakos biztonságtechnikai ellenőrzés évének utolsó két számjegyét. 2.4. Az ellenőrzést kérelmező kötelezettségei 2.4.1. A kérelmező felelős megbízottja, az ellenőrzések zavartalan, biztonságos és szakszerű elvégzéséhez, az összes személyi, tárgyi, munkavédelmi és műszaki feltételt köteles biztosítani (kellő számú begyakorlott segédszemélyzetet, megfelelő helyiséget, vizsgáló berendezéseket és mérőeszközöket stb.). 2.4.2. Az ellenőrzést végző részére öltözési és tisztálkodási lehetőséget, személyi tárgyainak elhelyezésére zárható helyet kell biztosítani. 2.5. Rendkívüli ellenőrzés 2.5.1. A Felügyelet, ha erre különleges oka van (pl. a palack meghibásodásából káresemény következett be), határozatban rendelkezik arról, hogy a palackokat akkreditált vizsgáló szervezet vizsgálatának kell alávetni. A vizsgálatot a palack üzembentartójának költségére kell elvégezni. 2.5.2. Ha a Felügyelet rendkívüli vizsgálatot rendel el, a palackokon olyan terjedelmű vizsgálatot kell elvégezni, amely alapján eldönthető, hogy a palackok megfelelnek-e a típusengedély követelményeinek, illetőleg a meghibásodás milyen okra vezethető vissza. 2.6. A palack selejtezése 2.6.1. Ha valamely palack első használatbavétele óta 50 év eltelt, azt selejtezni kell. Az 1990-től gyártott palackokra ez nem vonatkozik. 2.6.2. A kompozit palackokat a biztonságtechnikai behozatali engedélyben meghatározott idő után selejtezni kell. 2.6.3. Ha egy palack további használatra alkalmatlanná válik, azt kiürítés és veszélytelenítés után meg kell semmisíteni szétvágással, illetőleg roncsolással. A használatra alkalmatlanná vált palackokat, a töltő vagy karbantartó gazdálkodó szervezetek a telephelyen, a következőképpen kötelesek szétvágni, illetőleg roncsolni: 2.6.3.1. a palackról veszélytelenítés és kiszelepelés után — a biztonságos munkavégzés szabályainak betartása mellett — az alkotóra merőlegesen le kell vágni a palack kúpos menetét és a megjelölést tartalmazó vállrészt; gondoskodni kell a vállrész olyan mértékű roncsolásáról, illetőleg más módon történő megsemmisítéséről, hogy a palack részek ismételten összeillesztve ne kerülhessenek forgalomba, 2.6.3.2. a selejtes palackot összelapítással is meg lehet semmisíteni, ha ezzel egyidejűleg a vállrész is roncsolódik. 2.7. Egyéb hatósági ellenőrzések A Felügyelet hatósági jogkörében általános, gyártásközi és üzemi ellenőrzéseket végezhet. 2.7.1. Általános ellenőrzés Az általános ellenőrzés kiterjed: 2.7.1.1. a palackok és az engedélyköteles szerelvények gyártásához, behozatalához, használatához, javításához, átalakításához és a töltéshez szükséges engedélyek meglétére, 2.7.1.2. az előírt vizsgálatok elvégzésének ellenőrzésére, valamint arra, hogy a palackoknak van-e érvényes felügyeleti ellenőrzésről, illetőleg időszakos biztonságtechnikai ellenőrzésről igazolása, és hogy a Szabályzatnak megfelelően üzemeltetik-e. 2.7.2. Gyártásközi ellenőrzés A gyártásközi ellenőrzés kiterjed annak megállapítására, hogy: 2.7.2.1. a palack és a palackszelep vagy nyomáscsökkentő gyártása, javítása vagy átalakítása során az előírt vizsgálatokat elvégezték-e, 2.7.2.2. a vizsgálatok eredményének kiértékelése helyesen történt-e, 2.7.2.3 a vizsgálatok eredményeit a gyártás, javítás, átalakítás további folyamatában figyelembe vették-e. 2.7.3. Üzemi ellenőrzés Az üzemi ellenőrzés arra terjed ki, hogy a palackok és szerelvényeik gyártásánál, javításánál, átalakításánál, töltésénél, üzemeltetésénél és kezelésénél a biztonsági előírásokat betartják-e. 2.7.4. Az általános, a gyártásközi és az üzemi ellenőrzések gyakorisága. Általános, gyártásközi és üzemi ellenőrzésre esetenként, szúrópróbaszerűen, előzetes bejelentés nélkül kerül sor. 1998/106. szám

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes